Personaalne müümine

Personaalne müümine on tegevus, kus müügiesindaja, kasutades oma oskusi, suhtleb potentsiaalse kliendiga, kas otse või telefoni teel, eesmärgiga veenda teda mingit toodet või pakutavat teenust ostma või tarbima. See eeldab personaalset lähenemist igale ostjale või ostjate grupile eraldi. Personaalne müümine on tavaliselt näost-näkku müük. Müügiesindaja/müüja üritab mingi toote erilisi omadusi esile tuues kliente meelitada seda toodet ostma. Kuid alati pole toote müümine eesmärgiks. Tihti ettevõtted üritavad kliente oma uutest toodetest ka teavitada ja hoida oma kliente kursis uuendustega. Seetõttu ongi oluline just personaalne lähenemine, sest siis müüja saab klienti jälgida, kasutada erinevaid võtteid ja sõnu kliendi huvide väljaselgitamiseks ja veenmiseks.   Personaalne müümine on paljude ettevõtete jaoks kõige tähtsam reklaamitegevus. Eriti oluline on personaalne müümine aga väikeettevõtetele, kes on spetsialiseerunud kõrge väärtusteliste toodete ja teenuste müümisele teistele ettevõtetele rohkem kui tavakasutajatele. See hõlmab tavaliselt tooteid, mis on haruldased ja kallid või on tegemist muude hüvistega, mis vajavad demonstreerimist. Läbi vahenduse ehk jaemüüja – jaemüügi puhul tuleb klient ise poodi toote kohta aru pärima. Müüja tööks on aru saada kliendi vajadustest ja vastavalt sellele näidata ja pakkuda erinevaid tooteid, mis parasjagu kliendi kategooriale vastavad. Läbi otsese suhtluse kanali – müüja kohtub potentsiaalse kliendiga ise eesmärgiga uut toodet tutvustada, millega tema ettevõte varsti välja tuleb või siis pakkuda just sellele kliendile toodet, mida avatud turult ei pruugi saada. Näiteks toote demonstreerimine klientidele nende kodus jm. Kahepoolne suhtlus – personaalne lähenemine ja kahepoolne suhtlus võimaldab müügiesindajal pakkuda kliendile personaalseid pakkumisi ja tutvustada ettevõtete tooteid. Samuti võimaldab see koguda informatsiooni kliendi kohta Personaalne tähelepanu – kliendil on võimalus lahendada oma probleeme koos müügiesindajaga. Selline müügimeetod on efektiivsem ja rohkem tulemusele keskendunud. Demonstreerimine – lisaks on müügiesindajal võimalus demonstreerida toote detaile ning jälgida klienti tooteid kasutamas. Tehnoloogiliste toodete puhul on see olulisem. Personaalne teenus – müügiesindaja saab teha personaalse pakkumise kliendile, mis rahuldab ka kliendi ootusi. Painduvus – müügiesindaja saab teha painduvaid pakkumisi vastavalt kliendi probleemidele ja konkreetsele olukorrale. Toetab ka teisi reklaamivorme – personaalne müük saab eemaldada reklaami ja turunduse puudujääke. Reklaam äratab kliendis huvi, kuid personaalne müük aitab edasi kanda reklaami sõnumit. Kliendi usaldus – hea müügiesindaja tekitab huvi, hajutab kahtlused ning võidab kliendi usalduse. See suurendab kliendi usku ettevõttesse ja pakkumistesse. Tagasiside – personaalne müük on ainuke müügitehnika, mis võimaldab saada kohe kliendi tagasisidet. Visiidi lõpus müügiesindaja otsustab, kas klient on huvitatud ostmisest või mitte. Ettevõtte maine hoidmine – müügiesindajal on võimalus parandada ettevõtte kuvandit ja mainet turul. Müügitöö pakub kolmele osapoolele heaolu – klient on toodete ja teenustega rahul, müügimees suudab oma eesmärgid täita ning ettevõtte saab suurendada oma turuosa ja kasumit. Suhteliselt kulukas müügimeetod – eeldab suuri kapitalikulusid. Väga töömahukas protsess – edukaks läbiviimiseks on vaja suurt müügipersonali. Müügipersonali on vaja eelnevalt koolitada, mis on aeganõudev ja kulukas. Sõnum ei levi massiliselt – erinevalt tele- ja raadioreklaamidest ei hõlma personaalne müük suurt demograafilist rühma, seetõttu ei levi sõnum nii massiliselt edasi kui teiste reklaamide puhul. Reklaam Müügikampaania Turundus Dictionary, Cambridge (28.02.2020). "Meaning of personal selling in English". Cambridge University Press. Vaadatud 28.02.2020. The Economic Times (28.02.2020). "What is personal selling". The Economic Times. Vaadatud 7.04.2020. Linton, Ian (25.01.2019). "The Importance of Personal Selling". Hearst Newspapers, LLC. Vaadatud 28.02.2020. Your Article Library (7.03.2020). "Importance of Personal Selling (10 Benefits)". Your Article Library. Vaadatud 6.03.2020. Toppr (07.03.2020). "Personal Selling". Toppr.com. Originaali arhiivikoopia seisuga 1.10.2020. Vaadatud 01.03.2020.